
Част първа

ВЪВЕДЕНИЕ

Настоящият одитен доклад е изготвен на основание чл. 53, ал. 8 от Закона за Сметната палата. 

1. Основание за извършване на одита

Одитът е осъществен на основание чл. 53, ал. 2 от Закона за Сметната палата, Програмата за одитната дейност на Сметната палата за 2011 г. и в изпълнение на Заповед № ОД-1-ФО-001 от 21.03.2011 г. на Цветан Цветков, заместник-председател на Сметната палата.

2. Предмет на одита

Предмет на одита е одит и заверката на годишния финансов отчет (ГФО) за 2010 г. на община Пловдив. 

3. Одитиран период

Одитираният период е от 01.01.2010 г. до 31.12.2010 г.

4. Цели на одита 

Целите на одита са:

а) Да се оцени адекватността и ефективността на системите за финансово управление и контрол във връзка с осигуряването на достоверност, законосъобразност и редовност на информацията във финансовия отчет.


б) Да се оцени законосъобразността, достоверността и редовността на финансовия отчет, както и на включената в него финансова и нефинансова информация във връзка със заверката на отчета.


в) Да се оцени влиянието на констатираните при изпълнението на одитната задача грешки и нередности върху потребителите на информацията от финансовия отчет.


г) Да се изрази независимо становище относно достоверността, законосъобразността и редовността на годишния финансов отчет, включващ отчета за изпълнението на бюджета и извънбюджетните сметки и фондове, годишния баланс и приложенията към тях, във връзка  със заверката на финансовия отчет.


5. Критерии за оценка



При извършване на одита и заверката на ГФО за 2010 г. на община Пловдив са използвани следните критерии за оценка:


а) Съответствие на формата и съдържанието на отчета и спазването на изискванията за неговото изготвяне, представяне и оповестяване съгласно действащото счетоводно законодателство.


б) Вярно и честно представяне на имущественото и финансовото състояние на общината: достоверност на отразяването на приходите и разходите по съответните параграфи, съгласно действащата Единна бюджетна класификация; недопустимост на превишение над утвърдените разходи по параграфи и подпараграфи; осчетоводяване на стопанските операции и факти на основата на документалната им обоснованост, съгласно разпоредбите на Закона за счетоводство и изискванията на Сметкоплана на бюджетните предприятия; съответствие на осчетоводяването на стопанските операции и факти с основните счетоводни принципи.


в) Обективно и непреднамерено представяне на сделки и събития във финансовия отчет.


г) Общ размер на грешките и нередностите във финансовия отчет, оценени от гледна точка на определения праг на същественост и ниво на одитния риск.

6. Обхват на одита

В обхвата на одита и заверката на ГФО на община Пловдив за 2010 г. се включиха следните елементи на годишния финансов отчет: баланс на към 31.12.2010г.; отчет за касовото изпълнение на бюджета и извънбюджетните сметки и фондове към 31.12.2010 г. и приложения, съдържащи обяснителна записка за изпълнението на бюджета и извънбюджетните сметки и фондове, прилаганата счетоводна политика и информация за състоянието и изменението на основните активи, пасиви, приходи и разходи.

7. Същественост

На основание Решение № 005 от 09.03.2011 г. на Председателя на Сметната палата, при одита и заверката на ГФО на общината се приложи  одитен риск от 5 % и праг на същественост 2 % за всяка отделна позиция: общ размер на приходите по отчета за касовото изпълнение на бюджета; общ размер на разходите по отчета за касовото изпълнение на бюджета; общ размер на приходите по отчета за касовото изпълнение на ИБСФ; общ размер на разходите по отчета за касовото изпълнение на ИБСФ; стойността на актива по баланса, включително и задбалансовите активи; стойността на пасива по баланса, включително и задбалансовите пасиви;


За пропуски и нередности (при прилагането на утвърдената счетоводна политика и индивидуалния сметкоплан в системата на първостепенния разпоредител с бюджетни кредити; незаведени недвижими имоти по баланса; при неизвършен преглед за  преоценка на активи; при неспазването на задължителното самостоятелно оповестяване на отделни елементи от годишния финансов отчет; неосчетоводяване на определени стопански операции при възникнали основания за това), които не могат да се оценят по стойност,  е използван праг на същественост по смисъл(контекст).
Част втора

КОНСТАТАЦИИ



1. Проверка за съответствие на формата, съдържанието и представянето на годишния финансов отчет с нормативните изисквания. 

1.1. В Сметната палата е представен отчет за касовото изпълнение на бюджета и извънбюджетните сметки и фондове към 31.12.2010 г. – форми БО-3, ИБСФ-3 и ИБСФ-3-КСФ. Отчетът е комплектован със справките, разшифровките на параграфи, отчет за капиталовите разходи, обяснителни записки и декларации, в съответствие с изискванията на ДДС № 11 от 29.12.2010 г. на МФ. Данните в справката за просрочените вземания и задължения към 31.12.2010 г. съответстват на осчетоводените по задбалансовите сметки от подгрупи 991 и 992 от сборната оборотна ведомост към 31.12.2010 г. 

Спазени са изискванията за форма, съдържание и представяне на отчета за касовото изпълнение на бюджета и извънбюджетните сметки и фондове на община Пловдив към 31.12.2010 г., съгласно ДДС № 11 от 29.12.2010 г. 

В отчета за касовото изпълнение на бюджета и извънбюджетните сметки и фондове, посочените наличности по банкови сметки към 01.01.2010 г. не съответстват на отчетените наличности към 31.12.2009 г. 
Общата грешка е в размер на 225 000 лв. отчетени по-малко банкови наличности към 01.01.2010 г. спрямо данните в отчета за касово изпълнение на бюджета и извънбюджетните сметки и фондове и заверените от банките наличности по сметките на общината към 31.12.2009 г., в това число: 

а) отчетени 600 000 лв. по-малко по  текущата набирателна сметка в лева /1724 /;

б) отчетени 375 000 лв. в повече по депозитната набирателна сметка в лева /1615/.

По време на одита се представиха коригирани данни за наличностите по бюджетните и извънбюджетните сметки към отчета за касовото изпълнение на бюджета и извънбюджетните сметки и фондове на община Пловдив към 31.12.2010 г. и протокол за контрол на данните от МФ. Проверката установи, че констатираните по време на одита грешки са отстранени.


1.2. От община Пловдив са спазени нормативните изисквания за форма, съдържание и представяне на сборния баланс, сборната оборотна ведомост и приложение – обяснителна записка  към ГФО за 2010 г. Не е спазен определеният срок в т.16.4. от  ДДС № 12 от 29.12.2010 г. на МФ за представянето им в Сметна палата. 


Информацията в обяснителната записка към отчета оповестява състоянието и изменението на активите, пасивите, приходите и разходите, но не е извършен анализ и не е оповестена информация за извършените разпоредителни сделки с общинско имущество, актуваните имоти, замени, апорти на общинско имущество и др.; измененията на ДМА, материалните запаси  и  задбалансовите активи; получените дарения в парична форма и в натура; промяната на участието на общината в капитала на търговските дружества – свързани лица, осчетоводената преоценка и получените дивиденти; сделките с чуждестранна валута и извършените преоценки на паричните средства; поетите ангажименти – изпълнени и налични към 31.12.2010 г. и тяхната финансова обезпеченост.


2. Одит на годишния отчет за касовото изпълнение на бюджета и извънбюджетните сметки и фондове

2.1. Одит на годишния отчет за касовото изпълнение на бюджета

а) приходи

В резултат на извършената проверка на данните от годишния касов отчет и взаимовръзките между приходните счетоводни сметки от СБП и приходните параграфи на ЕБК за отчетна област „Бюджет” се установи, че отчитането на приходите на касова основа е в съответствие с ЕБК с някои изключения
:   

- приходи от наеми в размер на 250 лв., осчетоводени по сметка 7121 „Приходи от наеми на имущество” в Етнографски музей гр. Пловдив, неправилно са отчетени по            § 24-04 „Нетни приходи от продажби на услуги, стоки и продукция”, вместо по § 24-05 „Приходи от наеми на имущество”
; 
- в ОУ „Пенчо Славейков” гр. Пловдив по § 24-04 „Нетни приходи от продажби на услуги, стоки и продукция” са отразени 27 лв. в повече от осчетоводените по сметка 7113 „Приходи от продажби на продукция”, поради допусната техническа грешка
;

- в неспазване на т. 7.24. от ДДС № 20 от 2004 г. на МФ, касовите потоци по закупуването и продажбата на стоки от дейността на подкрепителни павилиони към Комплекс за социални услуги „Свети Георги” и Дом за стари хора „Св. В. Велики”           гр. Пловдив и служебно барче на Общински съвет към Общинско предприятие „Общински пазари” гр. Пловдив, не са отчитани на нетна база по приходен § 24-04 „Нетни приходи от продажби на услуги, стоки и продукция”. Закупуването на материалните запаси за тези павилиони и барче, отчетени по дебита на сметка 6114 „Отчетна стойност на продадени стоки” общо в размер на 18 434,13 лв., не са отразявани със знак „минус” по § 24-04, а по разходен § 10-11 „Храна” в размер на 6885,55 лв. в КСУ „Свети Георги” и       § 10-15 „Материали” в размер на 6284,92 лв. в ДСХ  и 5 263,66 лв. в ОП „Общински пазари”
;     

- лихви върху просрочени наеми в размер на 129,52 лв. в ОП „Жилфонд” са отчетени по § 24-05 „Приходи от наеми на имущество”, вместо по § 28-02 „Глоби, санкции, неустойки, наказателни лихви, обезщетения и начети ”
;
- в СОУ „Свети Седмочисленици” по § 24-05 ,,Приходи от наеми на имущество”са отчетени с 162 лв. повече приходи от наеми от фактически получените.
;

- в СОУ „Черноризец Храбър” гр. Пловдив по § 24-05 ,,Приходи от наеми на имущество” са отчетени приходи в размер на 954 лв., т. е. по-малко със 122 лв. от фактически получените, които са в размер на 1 075,62 лв.
;

- в ОУ „Стоян Михайловски” гр. Пловдив, приходи от наеми на имущество в размер на 1 304 лв. не са отчетени в касовия отчет по § 24-05 „Приходи от наеми на имущество”, с което не е спазена ЕБК
; 
- в ОУ „Стоян Михайловски” гр. Пловдив, приходи от продажба на тръжна документация в размер на 230 лв. не са отчетени в касовия отчет,  с което не е спазена ЕБК 
; 
- внесен данък върху приходите от стопанската дейност в размер на 46,02 лв.,             осчетоводен по сметка 4512 „Разчети за данък върху приходите от стопанска дейност” в ОУ „Стоян Михайловски” гр. Пловдив, не е отчетен в касовия отчет като намаление на  приходен § 37-02 „Внесен данък върху приходите от стопанска дейност на бюджетните предприятия (-)”
;
           Общият размер на допуснатите грешки при отчитането на приходите по бюджета в община Пловдив към 31.12.2010 г. е 20 704,67  лв.

б) разходи

От извършените проверки и анализ за наличие на логическа взаимовръзка между отчетените бюджетни разходи и отразяването им по разходните счетоводни сметки се констатираха грешки по отношения на достоверността на отчитането на разходите по параграфите и подпараграфите на ЕБК за 2010 г.
: 

ба) по § 01 ,,Заплати ивъзнаграждения за персонала, нает по трудови и служебни правоотношения и § 02 ,,Други възнаграждения и плащания за персонала:

- 913,61 лв. – неправилно отчетени други разходи, като разходи за възнаграждение в ОП ,,Общински пазари”;
- 275,76 лв. – разходи за други материали, некоректно отчетени като разходи за възнаграждение в СОУ ,,Н. Геров”;

- 179,47 лв. – разходи за присъдени по съдебен ред обезщетения, некоректно отчетени като разходи за възнаграждения във второстепенен разпоредител дирекция ,,Култура”.


Общата стойност на грешките по двата параграфа е 1 368,84 лв. 
бб) по § 05-51 ,,Осигурителни вноски от работодатели за ДОО” и § 05-52 ,,Осигурителни вноски от работодатели за Учителски пенсионен фонд”: 

- 564,25 лв. – осигурителни вноски за сметка на работодателя за ДОО, грешно отчетени като възнаграждения в ОП ,,Общински пазари”; 

- 402,68 лв. – вноски за УПФ, грешно отчетени като здравно-осигурителни вноски, в ОУ ,,П. Берон” по § 05-60 ,,Здравноосигурителни вноски от работодатели”, вместо по      § 05-52,,Осигурителни вноски от работодатели за Учителски пенсионен фонд”. Същата грешка е допусната и в ОУ ,,Хр. Смирненски” в размер на 91,78 лв.;

- 815 лв. – в ОУ ,,Й. Йовков”, осигурителни вноски за сметка на работодателя за ДОО, грешно са отчетени по други параграфи, вместо по § 05-52 ,,Осигурителни вноски от работодатели за Учителски пенсионен фонд”.

Общата стойност на грешките по двата параграфа е 1 853,71 лв.

бв) по § 05-60 ,,Здравноосигурителни вноски от работодатели”: 

– в ОП ,,ОКТ”, здравноосигурителни вноски от работодатели за 456,40 лв., грешно отчетени като вноски за допълнително задължително осигуряване от работодателя по        § 05-80 „Вноски за допълнително задължително осигуряване от работодатели”;

- в ОП ,,Общински пазари” 220,43 лв. - здравноосигурителни вноски от работодатели, погрешно са отчетени по § 02-05 ,,Изплатени суми от СБКО, за облекло и други на персонала, с характер на възнаграждение”;

- в ОУ ,,Й. Йовков” 507,80 лв. – осигурителни вноски от работодатели за ДОО, грешно отчетени като здравноосигурителни вноски от работодатели, вместо по § 05-51 ,,Осигурителни вноски от работодатели за ДОО”.

Общата стойност на грешките по параграфа е 1 184,63 лв.



      бг)по § 05-80 ,,Вноски за допълнително задължително осигуряване от работодатели”: 
- 128,60 лв. – вноски за допълнително задължително осигуряване от работодателя грешно отчетени по § 02-05 ,,Изплатени суми от СБКО, за облекло и други на персонала, с характер на възнаграждение, в ОП ,,Общински пазари”;

- 482,29 лв. – осигурителни вноски от работодателя за УПФ, грешно отчетени като вноски за допълнително задължително осигуряване от работодателя, в ОУ ,,П. Берон”. Същата грешка е допусната и при второстепенен разпоредител ОУ ,,Хр. Смирненски” в размер на 187,47 лв.;

- 219,73 лв. - осигурителни вноски от работодателя за ДОО, грешно отчетени като осигурителни вноски от работодателя за УПФ, в ОУ ,,Й. Йовков”.

Общата стойност на грешките по параграфа е 1 018,09 лв. 

            бд) по § 10-11 ,,Храна”: 

- закупени хранителни продукти за ведомствено барче в СУПЗ ,,Св. Георги” на стойност 6 885,55 лв., неправилно са отчетени по параграфа, вместо като намаление на приходен § 24-04 ,,Нетни приходи от продажби на услуги, стоки и продукция”. 

бе) по § 10-13 ,,Постелен инвентар и облекло”:

- във второстепенен разпоредител ФА ,,Тракия”, други разходи за издръжка (материали), на стойност 1 780 лв., погрешно са отчетени като разходи за постелен инвентар и облекло по § 10-13 „Постелен инвентар и облекло”;

- 42 771,92 лв. - разходи за закупено работно облекло, грешно са отчетени като разходи за материали, вместо по § 10-13 „Постелен инвентар и облекло”, в ОП ,,Чистота”;

Общата стойност на грешките по параграфа е 44 551,392 лв.

бж) по § 10-14 ,,Учебни и научно-изследователски разходи и книги за библиотеките”:

- разходи за квалификация и преквалификация на персонала, на стойност 20 221,50 лв. са отчетени грешно като учебни и научно-изследователски разходи и книги в библиотеките, вместо по параграф 10-20 ,,Разходи за външни услуги”.

бз) по § 10-16 ,,Вода, горива и енергия”:

- двойно осчетоводена по параграфа сума от 1 158,22 лв. при общинска администрация – Пловдив.

би) по § 10-20 - ,,Разходи за външни услуги”:

- разходи за застраховки, в размер на 211 лв. в район ,,Централен”, грешно отчетени по параграфа, вместо по § 10-62 ,,Разходи за застраховки”;

- в ОП ,,Общински пазари”, разходи за основен ремонт на балансово признати активи, в размер на 9 073 лв., неправилно са отчетени като външни услуги.

Общата стойност на грешките по § 10-20 ,, Разходи за външни услуги” е 9 285 лв.

бк) по § 10-40 ,,Платени данъци, мита и такси”:

- некоректно отчетен данък от 222,79 лв. в ОП ,,Паркове и градини” по § 10-30 ,,Разходи за текущ ремонт”, вместо по § 10-40 „Платени данъци, мита и такси”.

бл) по § 10-51 ,,Командировки в страната”:

– други разходи за издръжка, некоректно са отчетени като разходи за командировки в страната при ОУ ,,В. и К. Тютюнджиян” - 19 лв. и при ОУ ,,Яне Сандански” - 48 лв., или общо 67 лв. 
 бм) по § 10-52 „Краткосрочни командировки в чужбина” и § 10-53 ,,Дългосрочни командировки в чужбина”:

- разходи за командировки в чужбина от 3 742,15 лв., са отчетени неправилно в § 10-98 ,,Други разходи, некласифицирани в другите параграфи и подпараграфи”, при ОП ,,Чистота”;

- разходи за командировки в чужбина на стойност  656 лв., са отчетени некоректно в § 10-91 ,,Други разходи за СБКО”, при второстепенен разпоредител ,,Етнографски музей”. 

Общата стойност на грешките по двата параграфа е 4 398,15 лв. 

бн) по § 46-00 ,,Разходи за членски внос и участие в нетърговски организации и дейности”:


- разходи за членски внос от 72 лв., във второстепенен разпоредител ,,Комплекс за социални услуги”, погрешно са отчетени по § 10-98 „Други разходи, некласифицирани в другите параграфи и подпараграфи”, вместо по § 46-00 ,,Разходи за членски внос и участие в нетърговски организации и дейности”.


бп) по § 52-01 ,,Придобиване на компютри и хардуер":


- разходи за стопански инвентар в размер на 930 лв., неправилно са отчетени като разходи за компютри и хардуер, вместо по § 52-05 ,,Придобиване на стопански инвентар” - при второстепенен разпоредител НУ ,,Кл. Охридски”;

-  разходи в размер на 1 008 лв. за ,,Рейка за скенер", която по същество е стопански инвентар, в ПП ,,Инвеститор" е отчетена на касова основа по подпараграф 52-01 ,,Придобиване на компютри и хардуер", вместо по подпараграф 52-05 ,,Придобиване на стопански инвентар".
 


бр) по параграф 53-01 ,,Придобиване на програмни продукти”:


- по параграфа са отчетени по-малко 612 лв., представляващи разходи за придобиване на програмен продукт в ОУ ,,В. Петлешков”, неправилно отчетени по § 10-15 ,,Материали”.


Общата стойността на  грешките от неправилно отчетени разходи в отчета за касово изпълнение на бюджета към 31.12.2010 г. е 95 331,86 лв.


в) трансфери и операции с финансови активи и пасиви
С цел установяване на спазването на изискванията на СБП и ЕБК, вярното и честно представяне на финансовата информация в ГФО за 2010 г. на община Пловдив, при извършената проверка на взаимовръзките между счетоводните сметки за трансфери от СБП и параграфите ЕБК за отчетна област „Бюджет” се установи, че:                                 

- не са взети записвания на касова основа общо в размер на 3 833,76 лв. по § 76-00 „Временни безлихвени заеми между бюджетни и извънбюджетни сметки и фондове (+)” и § 62-02 „Предоставени трансфери (-)” (между бюджетни и извънбюджетни сметки и фондове) на трансформирани заеми от бюджета в трансфер между бюджетни и извънбюджетни сметки в СОУ „Любен Каравелов” по проект „Заедно работим днес, за да успеем утре” и в СОУ „Св. Софроний Врачански” по проект „Даваме алтернатива за развитие за богатите” по ОП „Човешки ресурси” на МОМН, с което не са спазени изискванията на т. 20 от ДДС № 07 от 04.04.2008 г. Поради непризнаване на разходи след приключване на проектите в размер на 2 020,55 лв. в СОУ „Любен Каравелов” и 1 813,21 лв. в СОУ „Св. Софроний Врачански”, ползваните заеми от бюджета са трансформирани в трансфер между бюджетни и извънбюджетни сметки, като в отчетна област „Бюджет” са взети записвания на начислена основа по дебита на сметка 7549 „Касови трансфери от/за извънбюджетна сметка на общини” и кредита на сметка 4624 „Временни безлихвени заеми от/за извънбюджетни сметки на общини ”, без да са взети съответните записвания на касова основа
;
- в ОУ „Йордан Йовков” заемообразни средства от бюджета по схема „Училищен плод” на РА към ДФ „Земеделие”, които са осчетоводени по дебита на сметка 4624 „Временни безлихвени заеми от/за извънбюджетни сметки на общини ” в размер на 332,55 лв, неправилно са отчетени по § 88-03 „Средства на разпореждане предоставени/ събрани от/за извънбюджетни сметки (-)”, вместо по § 76-00 „Временни безлихвени заеми между бюджетни и извънбюджетни сметки и фондове (-)”
;

- не са отразени в касовия отчет на община Пловдив по § 93-10 „Чужди средства от други лица (небюджетни предприятия и физически лица)” (+), осчетоводените в ОУ „Стоян Михайловски” към 31.12.2010 г. депозити за участие в търг в размер на 390 лв. по кредита на сметка 4831 „Временни депозити, гаранции, и други чужди средства от местни лица” в отчетна област „Бюджет”

Общият размер на допуснатите грешки е в размер на 8 390,07 лв., от тях за трансферите 7 667,52 лв. и за операциите с финансови активи 722,55 лв. 
2.2. Одит на годишния отчет за касовото изпълнение на извънбюджетните сметки и фондове

а) приходи

Спазени са изискванията на ЕБК при отчитането на приходите в годишния отчет за касово изпълнение на извънбюджетните сметки и фондове  (ИБСФ-3 и ИБСФ-3-КСФ)” към 31.12.2010 г.,  като информацията е представена вярно и честно в ГФО за 2010 г. Допуснати са грешки, незначителни по стойност:  

- лихви по банкови сметки в размер на 309,79 лв. са отчетени по § 36-19 „Други неданъчни приходи”, вместо по § 24-08 „Приходи от лихви по текущи банкови сметки”- (Пловдивска общинска агенция по приватизация /ПОАП/);

- възстановен данъчен кредит в размер на 246,63 лв. е отчетен по §36-19 „Други неданъчни приходи”, вместо по § 10-40 „Платени данъци, мита и такси” – (ПОАП);

б) разходи

При отчитането на разходите в годишния отчет за касово изпълнение на извънбюджетните сметки и фондове (ИБСФ-3 и ИБСФ-3-КСФ) към 31.12.2010 г., са спазени изискванията  на ЕБК за 2010 г. 

Допуснато е неправилно отчитане:  

- на възстановени ползвани заемообразно чужди средства в размер на                          (-)3 186,35 лв. по проект „Заедно работим днес, за да успеем утре” по ОП „Човешки ресурси” в СОУ „Л. Каравелов”. Същите са отчетени  по §10-15 „Материали” (-)1 203,36 лв.; по §10-20 „Разходи за външни услуги” (-)1944 лв. и по §10-51 „Командировки в страната” на стойност (-)38,99 лв., вместо по § 88-03 „Временно съхранявани средства на разпореждане предоставени/събрани от/за извънбюджетни сметки (-)”;
- на банкови такси в размер на 25 лв. в ПОАП, отчетени по § 10-20 „Разходи за външни услуги”, вместо по § 10-69 „Други финансови услуги”;


- в  СОУ „Л. Каравелов” в  отчета за касовото изпълнение, форма ИБСФ-3-КСФ, по § 10-51 „Командировки в страната” са отчетени разходи с 260,44 лв. по-малко от извършените и осчетоводени по сметка 6093 „ Разходи за командировки в страната”.


Стойността на  грешката от неправилно отчетени разходи в отчета за касово изпълнение на извънбюджетните сметки и фондове към 31.12.2010 г. е 3 471,79 лв.

в) трансфери и операции с финансови активи и пасиви

Извършените проверки установиха, че са спазени изискванията на ЕБК за 2010 г. при отчитането на трансферите в годишния отчет за касово изпълнение на извънбюджетните сметки и фондове (ИБСФ-3 и ИБСФ-3-КСФ) към 31.12.2010 г. с изключение на следните допуснати  грешки:  

- получени трансфери и временни безлихвени заеми в размер на 3 833,76 лв. не са отчетени в отчета за касово изпълнение на извънбюджетните сметки и  фондове към 31.12.2010 г. 

Поради непризнаване на разходи след приключване на проект „Заедно работим днес, за да успеем утре” по ОП „Човешки ресурси”  в СОУ „Л. Каравелов” - 2 020,55 лв. и в СОУ „С. Врачански” - 1 813,21 лв., ползваните заеми от бюджета са трансформирани в трансфер между бюджетни и извънбюджетни сметки, осчетоводени са на начислена основа без да са взети съответните  записвания на касова основа в отчета ИБСФ-3-КСФ по § 62-01 „Получени трансфери (+) и § 76-00 „Временни безлихвени заеми между бюджетни и извънбюджетни сметки и фондове (-)”, с което не са спазени изискванията на т. 20 от ДДС № 07 от 04.04.2008 г. на МФ.

- ползвани заемообразно средства от бюджета в размер на 332,55 лв. по схема „Училищен плод” на РА към ДФ „Земеделие” в ОУ „Йордан Йовков” неправилно са отчетени по § 88-03 „Средства на разпореждане предоставени/събрани от/за извънбюджетни сметки (+)”, вместо по § 76-00 „Временни безлихвени заеми между бюджетни и извънбюджетни сметки и фондове (+)”.

Извършените проверки установиха, че са спазени изискванията на ЕБК за 2010 г. при отчитането на операциите с финансови активи и пасиви в годишния отчет за касово изпълнение на извънбюджетните сметки и фондове  (ИБСФ-3 и ИБСФ-3-КСФ) към 31.12.2010 г.

Стойността на грешката от неправилно отчетени приходи, трансфери и операции с финансови активи и пасиви в отчета за касово изпълнение на извънбюджетните сметки и фондове към 31.12.2010 г. е 4 722.73 лв.
3. Одит на оборотната ведомост, баланса и приложенията към него към 31.12.2010 г.

При одита на оборотната ведомост, баланса и приложенията към него към 31.12.2010 г. на община Пловдив се установиха следните пропуски и грешки:

3.1. по актива на баланса, включително и задбалансовите активи:

а) от извършените проверки и анализ за наличие на логическа взаимовръзка между отчетените бюджетни разходи и отразяването им по разходните счетоводни сметки в отчетна група ,,Бюджет”:

- изплатени средства за работно облекло, в размер на 8 100 лв., неправилно осчетоводени по с/ка 6015 ,,Разходи за постелен инвентар и облекло”,  413 лв. изплатени суми по граждански договори, некоректно са осчетоводени по с/ка 6029 ,,Други разходи за външни услуги” – в ОП ,,Общински пазари”;

- в ОП ,,Чистота”, разходи за други възнаграждения на персонала (болнични за сметка на работодателя) на стойност 3 108,31 лв., неправилно са осчетоводени по сметка 6051 ,,Разходи за осигурителни вноски за ДОО”, вместо по сметки от подгрупа 604;
- в ОУ ,,Ст. Михайловски” разходи за социални осигуровки за персонал и други лица в размер на 26 866,54 лв., некоректно са осчетоводени по сметки от подгрупа 604 ,,Разходи за заплати, други възнаграждения и провизии за персонала”, вместо по сметки от подгрупа 605 от СБП;

- в ОУ ,,П. Берон”, вноски за УПФ в размер на 9 498,71 лв., некоректно са осчетоводени по сметка 6055 ,,Разходи за допълнително задължително осигуряване”, вместо по сметка 6051 „Разходи за осигурителни вноски за Държавно обществено осигуряване”. Същата грешка е допусната и при второстепенен разпоредител ОУ          ,,Хр. Смирненски”, в размер на 1 911,53 лв.;
- в ОУ ,,В. и К. Тютюнджиян”, разходи за други материали в размер на 360 лв., неправилно са осчетоводени по сметка 6012 ,,Разходи за храна”, вместо по сметка 6019 ,,Разходи за други материали”; 

- поради техническа грешка, в оборотната ведомост на НУ ,,Кл. Охридски”, сума в размер на 12 643,20 лв., представляваща разходи за закупени  учебни материали и помагала, вместо на реда по сметка 6014 „Разходи за учебни материали и помагала” е отразена грешно на реда по сметка 6013 ,,Разходи за медикаменти и лекарства”;

- разходи за канцеларски материали в размер на 1 741,38 лв., некоректно са осчетоводени по сметка 6015 ,,Разходи за постелен инвентар и работно облекло”, вместо по счетоводна сметка 6011,,Разходи за канцеларски материали”, при ОУ ,,П. Берон”. Същата грешка е допусната и в ОУ ,,Хр. Смирненски”, в размер на 444,44 лв.;
- разходи за други възнаграждения в размер на 8 100 лв., в ОП ,,Общински пазари”, грешно са осчетоводени по сметка 6015 „Разходи за постелен инвентар и работно облекло”;

- в ОП ,,Чистота” разходи за вода, горива и енергия на стойност 68 350,53 лв., грешно са осчетоводени по сметка 6019 ,,Разходи за други материали”, вместо по сметка 6010 „Разходи за горива, вода и енергия”, а разходи за материали в размер на 3 581,05 лв. – са неправилно осчетоводени по сметка 6098 ,,Други разходи в страната”, вместо по сметка 6019 ,,Разходи за други материали”;

- в ОУ ,,Ст. Михайловски” разходи за вода, горива и енергия в размер на 95 787,83 лв., са грешно осчетоводени по сметка 6011 ,,Разходи за канцеларски материали”, вместо по сметка 6010 „Разходи за горива, вода и енергия”, а разходи за текущ ремонт в размер на    7 897 лв. неправилно са осчетоводени като разходи за други материали по с/ка 6019 ,,Разходи за други материали”, вместо по сметка 6021 ,Разходи за текущ ремонт”;

- в ОП ,,Общински пазари” разходи за текущ ремонт в размер на 15 564,36 лв., неправилно са осчетоводени като външни услуги по сметка 6029 ,,Други разходи за външни услуги”, вместо по сметка 6021 ,,Разходи за текущ ремонт” и обратно -                  5 483,33 лв. разходи за външни услуги, некоректно са осчетоводени като текущ ремонт, вместо по сметка 6029 ,,Други разходи за външни услуги”;

- в ОП ,,Чистота” разходи за текущ ремонт на стойност 7 866,12 лв., неправилно са осчетоводени по други сметки от подгрупа 602, вместо в определената от СБП за това сметка 6021 ,,Разходи за текущ ремонт”; разходи от 13 682 лв., представляващи разходи за застраховки, вместо по сметка 6203 ,,Разходи за застраховане” са осчетоводени по други сметки от подгрупа 602 и 2 097,02 лв. разходи за външни услуги са осчетоводени грешно по сметка 6098 ,,Други разходи в страната”; 

- в ОП ,,Дезинфекциозна станция” изплатени лихви по финансов лизинг в размер на 275 лв., неправилно са осчетоводени по дебита на сметка 1911 ,,Задължения по финансов лизинг към местни лица” и по кредита на сметка 4010 ,,Задължения към доставчици от страната”, вместо първоначално(при заприхождаване на активите) лихвата да е осчетоводена по дебита на сметка 1917 ,,Коректив на номинална стойност на задължения по финансов лизинг към местни лица”, а за всеки отчетен период, за който се отнася да се начислява по сметка 6241 ,,Разходи за лихви по финансов лизинг от страната” срещу кредита на сметка 1917 ,,Коректив на номинална стойност на задължения по финансов лизинг към местни лица”;  

б) от директната съществена проверка на извършените разходи по обекти от разчета за капиталови разходи се констатира, че извършените разходи за такса и проучвателни работи от ЕVN ,,Електроснабдяване" АД на стойност 46 лв., некоректно са осчетоводени по счетоводна сметка 6029 ,,Други разходи за външни услуги", вместо по 6075 ,,Разходи за придобиване на инфраструктурни обекти чрез външни доставки" - за обект ,,Реконструкция на бул. ,,България" - К, Ел., Т";

в) от извършените проверки за отразяването в баланса на общината на актуваните през 2010 г. имоти – общинска собственост – райони ,,Централен” и ,,Южен” се установи:

- допуснато е поземлен имот – частна общинска собственост район ,,Централен”, на стойност 1 228,50 лв., с АОС № №1325/31.08.2010 г., да се отпише от счетоводните регистри на общината към 31.12.2010 г., въпреки че с него е извършена разпоредителна сделка – прекратяване на съсобственост чрез замяна през следващия отчетен период, с което е нарушен чл. 4, ал. 1, т. 7 от ЗСч, изискващ спазване на принципа за независимост на отделните отчетни периоди;

- в нарушение на чл. 9, ал. 1, т. 1 от Закона за счетоводството, изискващ всеобхватно хронологично регистриране на счетоводните операции, три имота – частна общинска собственост, находящи се в район ,,Южен”: сграда с данъчна оценка 81 215,20 лв., от имот с АОС № №1531/30.06.2010 г.; земя по АОС №1532/07.12.2010 г., с данъчна оценка 11 186,90 лв. и земя по АОС №1534/07.22.2010 г., с данъчна оценка 12 377,80 лв, не са заведени по счетоводните регистри на общината към 31.12.2010 г.

- допуснато е към 31.12.2010 г. балансовата стойност на имот – публична общинска собственост, находящ се в район ,,Южен” с АОС № 1530/30.06.2010 г. да е по-малка с        8 374,25 лв. от данъчната оценка, отразена в съставения АОС през 2010 г. Нарушена е      т. 7.2. от СС 16 – Дълготрайни материални активи, чийто текст изисква след първоначалното признаване като актив, всеки отделен ДМА да се отчита по преоценена стойност, а преоценката да се прави достатъчно редовно, така че балансовата стойност на ДМА да не се различава съществено от тази, която би била определена при използването на справедливата стойност към датата на финансовия отчет.

Стойността на грешките по актива на баланса, включително задбалансовите активи, в резултат на грешки при осчетоводяването на акуваните имоти – общинска собственост е 114 382,65 лв.
г) от проверките за счетоводното отчитане на дяловете и акциите и съучастията на общината в ТД, промяната в дела на инвестициите в резултат на отчетен финансов резултат или извършена преоценка, както и осчетоводяването на обезценката и получените дивиденти към 31.12.2010 г. се констатира:
 

- в нарушение на СБП е допуснато акциите и дяловете на общината в Екологичен завод АД - 50,02 %, на стойност 24 010 лв. към 31.12.2010 г.  и в ,,Обелос” – Пловдив ООД – 50.02 %, на стойност 128 051 лв. към 31.12.2010 г. да се водят по баланса в счетоводна сметка 5111 ,,Мажоритарни дялове и акции в предприятия в страната”, в която се отчита мажоритарното участие на общината в ТД, т. е. общината е едноличен собственик на капитала на ТД – 100 %; 

- за шест от ТД(,,Обелос” – Пловдив ООД, ,,Балкан Анвиронман” АД, Увеселителен парк ,,Тракия” АД, ,,Пълдин Туринвест” АД, МБАЛ ,,Пловдив” АД, МБАЛ ,,Тракия” АД), в които общината има дялово участие в капитала, въпреки изпратените писма, в рамките на сроковете за годишното счетоводно приключване на бюджетните предприятия не е получена необходимата информация с цел вземане на необходимите счетоводни записвания от общината за 2010 г. На това основание не може да се получи увереност, че всички промени в дела на инвестициите на общината в ТД са известени и осчетоводени в ГФО за 2010 г.;

- в нарушение на т. 36.4. от СС 36 ,,Финансови инструменти” не е изискана информация за счетоводната (балансова) стойност на собствения капитал към 31.12.2009 г. от три ТД(Инвенстиционен фонд ,,Тракия” АД, Общинска банка АД, ПС ,,Каменица”),  в които общината има миноритарно участие(под 20 на сто) с цел извършване на тест за обезценка на припадащия се дял на общината, във връзка с отразяването му в баланса към 31.12.2010 г. Това обстоятелство не е оповестено в приложението към ГФО за 2010 г.

Стойността на грешките по актива на баланса, в резултат на грешки при осчетоводяването на дяловете и акциите и съучастията на общината в ТД и промяната в дела на инвестициите е в размер на 152 061 лв.

д)  при проверката на извънбюджетните разходи се установиха допуснати грешки при осчетоводяване на средства за придобиване и реконструкция на сгради, финансирани със средства от Специалния фонд за инвестиции и ДМА, съгласно чл.10, ал.1, т.3 от ЗПСПК в община Пловдив:

- не е прехвърлена на второстепенния разпоредител Район Централен – образование стойността от 294 684,60 лв. за извършените и отчетени в община Пловдив в Отчетна група „Извънбюджетни сметки и фондове” разходи за обект ЦДГ „Перуника” – филиал, осчетоводени по дебита на сметка 4684 „Разчети за събрани приходи и извършени разходи за извънбюджетни сметки на общини”;

- не е прехвърлена на второстепенния разпоредител Район Западен – образование стойността от 64 655,43 лв. за извършените и отчетени в община Пловдив в Отчетна група „Извънбюджетни сметки и фондове” разходи за обект ЦДГ „Полет”, осчетоводени по дебита на сметка 4684 „Разчети за събрани приходи и извършени разходи за извънбюджетни сметки на общини”.


В резултат е допусната  грешка по актива на баланса на община Пловдив към 31.12.2010 г., като по шифър 0076 „Други вземания” са отчетени придобити ДМА на обща стойност 359 341,03 лв.


Грешката в резултат от неправилно осчетоводените разходи по актива и задбалансовите активи на баланса е в размер на  359 341.03 лв. 
е) при проверката и сравнителния анализ на данните за съставените статии за годишното приключване на счетоводните сметки  се установи, че са спазени изискванията т. 59 на ДДС 20/2004 г. на МФ ,  с изключение на допуснатите грешки при приключването на задбалансовата сметка 9939 „Приходи от стопанска дейност” със сметка 9981 „Кореспондираща сметка за задбалансови активи”, вместо със сметка 9989 „Кореспондираща сметка за задбалансови пасиви” в два второстепенни разпоредителя с бюджетни кредити: в СОУ „Любен Каравелов” на стойност 66 лв. и в СОУ „Стоян Михайловски”  за 1 534 лв.

   
Стойността на допуснатите грешки по задбалансовите активи в резултат от неправилното приключване на сметка 9939 „Приходи от стопанска дейност” е 1 600  лв.

В оборотните ведомости на закритите през 2010 г. второстепенни разпоредители ДЦДМУ „Св. Анна” и ОП „Сигма” натрупаните обороти по сметките за разходи от раздел 6 и по сметките за приходи и трансфери от раздел 7 са приключени по общия ред в края на отчетния период. Сметките от група 11 „Акумулиран прираст/ намаление на нетните активи” са приключени със сметките от група 10 „Разполагаем капитал в бюджетните предприятия”, с което са спазени изискванията на т. 59.7 от ДДС № 20/ 2004 г. на МФ.

В резултат от тестването на регламентираните контролни процедури в общината по отношение на вярното и  точно годишно приключване на счетоводните сметки за периода от 01.01.2010 г. до 31.12.2010 г. по реда на т. 59 от ДДС № 20/ 2004 г. на МФ се установи, че те са изпълнявани съобразно регламентирания в организацията ред, съгласно утвърдените отговорности на служителите в длъжностните им характеристики и са действали непрекъснато и последователно през одитирания период – в община Пловдив и проверените 27 второстепенни разпоредители с бюджетни кредити са извършени приключвателните операции на счетоводните сметки. Контролните дейности във второстепенните разпоредители не са в достатъчна степен ефективни - не са успели да разкрият и коригират допуснати грешки при приключването на счетоводните сметки съгласно изискванията на т. 59 от ДДС № 20/ 2004 г. на МФ в два второстепенни разпоредителя - СОУ „Любен Каравелов” и СОУ „Ст. Михайловски”.

3.2. По пасива на баланса, включително и задбалансовите пасиви:

а)  в СОУ „Найден Геров” гр. Пловдив, приходи от продажба на продукция в размер на 565,63 лв. неправилно са осчетоводени по сметка 7121 „Приходи от наеми на имущество”, вместо по сметка 7113 „Приходи от продажба на продукция”
;

б) в ОУ „Драган Манчов” гр. Пловдив, дарения в натура (монитор, мишка и клавиатура – втора употреба) са осчетоводени неправилно по сметка 7113 „Приходи от продажба на продукция” в размер на 50 лв., вместо по сметка 7413 „Текущи трансфери и дарения в натура от страната”
;

в) в община Пловдив за периода от 01.01.2010 г. до 31.12.2010 г. осчетоводяването по сметка 7090 „Приходи от глоби и санкции” на постъпилите приходи от глоби и санкции по силата на нормативни актове в размер на 533 380,48 лв. е извършвано на касова основа, с което не е спазен основният счетоводен принцип „за текущо начисляване” на приходите, регламентиран в чл. 4, ал. 1 от Закона за счетоводството. Към 31.12.2010 г., във връзка с изпълнение на дадени препоръки от вътрешния одит, несъбраните приходи от глоби и санкции за 2010 г. са осчетоводени на начислена основа в размер на 441 315 лв.
; 
г) внесен данък върху приходите от стопанската дейност в размер на 46,02 лв. и отчетен по дебита на сметка 4512 „Разчети за данък върху приходите от стопанска дейност” в ОУ „Стоян Михайловски” гр. Пловдив, не е начислен за одитирания период, по сметка 7190 „Отчисления за данък върху приходите от стопанска дейност на бюджетните предприятия по ЗКПО” и сметка 4512 „Разчети за данък върху приходите от стопанска дейност”, в резултат на което към 31.12.2010 г. сметка 4512 „Разчети за данък върху приходите от стопанска дейност” има крайно дебитно салдо в размер на 46,02 лв. Допуснатото е нарушение на т. 12.2.10 от ДДС № 20 от 2004 г. на МФ.
; 
 
д) начисляването и внасянето на данъка върху приходите от стопанската дейност в размер на 38,22 лв. в ОУ „Петър Берон” гр. Пловдив е отразен в годишната оборотна ведомост по сметка 4511 „Разчети за данък добавена стойност”, вместо по сметка 4512 „Разчети за данък върху приходите от стопанска дейност”, с което не са спазени изискванията на т.т. 12.2.10. и 12.2.13. от ДДС № 20 от 2004 г.
;

е) по сметка 7511 „Касови трансфери от/за централния бюджет” са осчетоводени субсидии за капиталови разходи с 4 400 лв. повече от фактически предоставените на общината от ЦБ. Допуснато е неправилно осчетоводяване по сметката на отхвърлено от МФ инициирано бюджетно плащане в СЕБРА целева субсидия за капиталови разходи (§31-13) в размер на 4400 лв. за захранване на сметката на второстепенен разпоредител дирекция „Култура” за закупуване на компютри на читалища. Допуснатото е в резултат на това, че контролните дейности не са действали непрекъснато и последователно през одитирания период 
;

 
ж) в „Междуучилищен център за трудово и професионално обучение” гр. Пловдив, разходи в размер на 856 лв. за външни услуги - абонаментно обслужване и обучение на програмен продукт и разходи за телекомуникационни услуги, неправилно са начислени по дебита на сметка 6010 „Разходи за горива, вода и енергия” и кредита на сметка 4897 „Задължения към други кредитори – местни лица”, вместо по дебита на сметки от подгрупа 602 „Разходи за външни услуги” и кредита на сметка 4010 „Задължения към доставчици от страната ”
;

з) в ОП „Чистота” към 31.12.2010 г., неправилно са начислени хонорари за самоосигуряващи се адвокати по сметка 4897 „Задължения към други кредитори – местни лица” в размер на 1 355 лв., вместо по сметка 4010 „Задължения към доставчици от     страната ”
;

и) в ОП „Жилфонд”, неправилно са осчетоводени по сметка 4967 „Коректив по задължения към местни лица”, разходи за текущ ремонт на покрив на сграда в размер на 16 028,14 лв., с което не са спазени изискванията на т.т. 48 и 49 от ДДС № 20 от 2004 г. При осчетоводяването по корективна сметка 4967 ,,Коректив по задължения към местни лица” на разходи общо в размер на 38 675,40 лв. към 31.12.2010 г., не са спазени изискванията на т. 49.1.1. от ДДС № 20 от 2004 г. Взети са счетоводни операции, като са дебитирани сметки от гр. 60 срещу кредита на сметка 4010 и е дебитирана сметка 4010 ,,Задължения към доставчици от страната” срещу кредитиране на сметка 4967, вместо дебит на сметки от гр. 60 на кредит на сметка 4967 „Коректив по задължения към местни лица”
;

к) не е прилагана единна методология при сторниране на начислените приходи и разходи по корективни сметки за месец декември от предходната година. В част от второстепенните разпоредители се прилага алтернативния метод (ОП „Жилфонд”, район „Тракия”), а при друга част (общинска администрация) се прилага метода на червеното сторно. В обяснителната записка към ГФО и счетоводната политика на община Пловдив не е оповестен използваният метод
;

л) в общината не се прилага унифицирана счетоводна политика за провизирането на вземанията. При някои от разпоредителите (общинска администрация) при провизиране на вземанията се прилага подходът – определяне на индивидуална провизия за всяко отделно вземане, а при други разпоредители (ОП „Жилфонд”, район „Тракия”) определяне на обща провизия като цяло за група вземания. В писмо № 11РЗК113 от 07.02.2011 г. от директор дирекция „Счетоводство” до поделенията, за годишното счетоводно приключване са определени размерът на процентите относно провизирането на трудносъбираемите, несъбираемите и безнадеждните вземания, без да е посочен подходът за тяхното провизиране.
;

м) в общината през отчетната 2010 г., поети задължения по договори: за придобиване на компютри и хардуер, в размер на 5 954 лв.; за извършване на основен ремонт на ДМА, в размер на  214 719 лв и за изграждане на инфраструктурни обекти, в размер на 22 497 лв. или общо капиталови разходи в размер на 243 170 лв., не са осчетоводени по задбалансова счетоводна сметка 9200 ,,Поети задължения по договори”. Нарушена е т. 109 на ,,Ръководство за прилагане на СБП" от писмо № БДС 07 от 09.02.2001 г. на министъра на финансите и указанията на МФ, дадени с писмо ДДС № 4 от 01.04.2010 г.

4. Проведени годишни инвентаризации на активите и пасивите  

Редът за извършване на инвентаризация е определен с утвърдената от кмета Наредба за инвентаризация на активите и пасивите на община Пловдив.
С действащите през 2010 г. вътрешни правила в община Пловдив не са въведени контролни процедури за проверка на извършените годишни инвентаризации в системата на първостепенния разпоредител с бюджетни кредити.

Проверката на издадените заповеди и информацията за извършените годишни инвентаризации през 2010 г. установиха, че не са спазени разпоредбите на чл. 22 от ЗСч и Наредбата за извършване на инвентаризация на активите и пасивите на община Пловдив, като: 

а) в три  второстепенни разпоредители с бюджетни кредити -  ОУ „Яне Сандански”, СОУ „Константин Величков” и ОУ „Елин Пелин” не са издадени заповеди и не е извършена годишна инвентаризация към 31.12.2010 г., а са извършени инвентаризации през отчетния период към друга дата;
б) в издадените заповеди от ръководителите на общо шестнадесет второстепенни разпоредители към община Пловдив не е разпоредено извършване на инвентаризация на пасивите и не е извършена инвентаризация на разчетите с контрагенти към 31.12.2010 г.

 По време на одита се извършиха директни съществени проверки на документирането на извършената инвентаризация на активите и пасивите за 2010 г. в община Пловдив и пет второстепенни разпоредители с бюджетни кредити. Спазени са изискванията на Закона за счетоводството, на Счетоводната политика и на Индивидуалния сметкоплан за 2010 г. и на Наредба за  инвентаризация на активите и пасивите на община Пловдив, с изключение на район Западен – администрация, в който бракуваните активи на стойност 17 958.02 лв. са осчетоводени по сметка 6990 „Намаление в нетните активи от други събития”, вместо по 6932 „Липси и брак на ДА”.

Анализ на просрочията към 31.12.2010 г. е извършен във връзка с изготвянето на Справка и обяснителна записка за просрочените вземания и задължения, отразени по задбалансовите сметки от подгрупи 991 „Статистика на просрочените вземания” и 992 „Статистика на просрочените задължения”. Информацията е приложена в отчета за касово изпълнение на бюджета и извънбюджетните сметки и фондове към 31.12.2010 г.

         При проверката на документацията от извършената инвентаризация за 2010 г. се  установиха допуснати грешки по стойност и по характер при осчетоводяването на балансови и задбалансови активи,  които оказват  влияние на информацията за имущественото състояние на община Пловдив за 2010 г.:
а) по актива на баланса са осчетоводени активи под приетия праг на същественост за ДМА на обща стойност 3 664.78 лв., както следва:
· по сметка 2060 „Стопански инвентар” е заведен актив – минидиск плейър с отчетна стойност 629 лв. /дирекция „Култура”/

         - по сметка 2041 „Компютри и хардуерно оборудване” са осчетоводени два принтера с отчeтни стойности  805.18 лв. и 714.50лв. /район Западен – администрация/;

         - по сметка 2049 „Други машини, съоръжения, оборудване” са осчетоводени главно ел.табло с отчетна стойност 800.20 лв. и суич за HP с отчетна стойност 715.90 лв. /район Западен – администрация/. 

б) допуснати са грешки при осчетоводяване на следните активи в ОП „Паркове и градини”:

· по сметка 2049 „Други машини, съоръжения, оборудвани” вместо по 2060 „Стопански инвентар” неправилно е заведен актив - сцена за културни мероприятия с отчетна стойност 28 812 лв.;

· по сметка 2049 „Други машини, съоръжения, оборудване”, вместо по 9902 „Инфраструкторни обекти” неправилно са осчетоводени  5 броя спирки на обща стойност 8 000 лв.

          Стойността на грешките по актива на баланса е 40 476,78  лв.

 в) балансово признати активи над приетия праг на същественост за ДМА са заведени като задбалансови активи, както следва: 
· шест броя активи (помпи) на обща отчетна стойност 8 970 лв. са осчетоводени по сметка 9978 „Други задбалансови активи” /ОП „Градини и паркове”/;

· два броя принтери с отчетна стойност по 1 599.95лв., или общо 3 199.90 лв., и сървър DELL с отчетна стойност 11 350.44 лв. са осчетоводени по сметка 9909 „Други активи в употреба, изписани на разход”  /Община Пловдив/

          Стойността на грешките по задбалансовите активи е 23 520.35  лв.

г) допусната е грешка по характер в СОУ „Св. Паисий Хилендарски” - използвани  са девет синтетични сметки, несъответстващи на СБП и на Индивидуалния сметкоплан за 2010 г., с което не са спазени изискванията на т. 4 от БДС № 7 от 09.02.2001 г. на МФ.

Общият размер на допуснатите грешки и нередности по актива на баланса, включително задбалансовите активи е 1 004 340,67 лв., а по пасива на баланса, включително задбалансовите пасиви е 289 156,27 лв.

Част трета. Заключение

В резултат на извършения одит се изразява мнение, че грешките в отчета за касовото изпълнение на бюджета и извънбюджетните сметки и фондове и приложенията към него на община Пловдив за 2010 г. са под определения стойностен праг на същественост и не биха повлияли на потребителите на информацията от отчета.

Допуснатите грешки и нередности в сборната оборотна ведомост, баланса на общината и приложенията към него, оценени по стойност са под определения стойностен праг на същественост, но са съществени по смисъл(контекст) грешки и нередности, които биха повлияли на потребителите на информацията от отчета. Системата за вътрешен контрол не е била достатъчно ефективна и способна да осигури достоверност, законосъобразност и редовност на ГФО за 2010 г. от гледна точка на изискванията на Закона за счетоводството.

Настоящият одитен доклад е изготвен в два еднообразни екземпляра, по един за Сметната палата и община Пловдив и е неразделна част от становището за заверка.

ОПИС

на одитните доказателства към Одитен доклад № 0100000111

 за извършен одит и заверка на ГФО за 2010 г. на община Пловдив

	№
	Наименование на документа
	Брой страници

	1
	2
	3

	1.
	РД-И-07 Работен документ за извършена проверка за наличие и съответствие на елементите на годишния отчет за касовото изпълнение на бюджета и ИБСФ
	6

	2.
	РД-И-08 Работен документ за проведено интервю с началник на отдел ,,МКОИ”
	3

	3.
	РД-И-39 Протокол от проверка на представените коригирани данни за наличностите по банкови сметки в отчета за касово изпълнение на бюджета и ИБСФ към 31.12.2010г.
	1

	4.
	РД-И-09 Работен документ за  проверка на съдържанието, формата и сроковете за представяне на баланса и оборотната ведомост към 31.12.2010 г. и приложението към ГФО за 2010 г.
	4

	5.
	РД-И-27 - работен документ за проверка на взаимовръзките между сметките за приходи от СБП и параграфите за приходи от ЕБК- „Бюджет”
	22

	6.
	Фотокопия – декларация счетоводител РЕМ, фактури три броя за приходи от наем, стоково- паричени отчети № 71 и № 76, журнал счетоводни записвания от 31.10.2010 г. и 30.11.2010 г.
	8

	7.
	Обяснение гл. счетоводител ОУ „Пенчо Славейков” и фотокопие страница от оборотна ведомост
	2

	8.
	Обяснение гл. счетоводител КСУ и справка за приходи, 11 броя ПКО, обяснение счетоводител ДСХ, 4 броя аналитични оборотни ведомости, обяснение гл. счетоводител ОП „Общински пазари” и фотокопие гл. книга с/ка 3040
	20

	9.
	Обяснение гл. счетоводител, МО 12 от 30.12.2010 г., МО 6 от 29.12.2010 г. и пл. нареждане от 29.12.2010 г.
	4

	10.
	Обяснение от гл. счетоводител СОУ „Св. Седмочисленици”, фотокопия страница от оборотна ведомост, форма 15Б, хронологични регистри, 2 бр. пл. нареждане от 10.09.2010 г., дневни извлечения от банка 
	31

	11.
	Обяснение от гл. счетоводител СОУ „Черноризец Храбър” и справка към обяснението, фотокопия  дневни извлечения банка 
	10

	12.
	Обяснение от  счетоводител ОУ „Стоян Михайловски”
	1

	13.
	Фотокопия дневни извлечения банка за приходи от наеми на имущество - ОУ „Стоян Михайловски”
	9

	14.
	Фотокопия дневни извлечения банка за приходи от продажба на тръжна документация - ОУ „Стоян Михайловски”
	2

	15.
	Фотокопие на дневно извлечение банка от 23.12.2010 г. за титуляр ОУ „Стоян Михайловски”, пл. нареждане 23.12.2010 г., оборотна ведомост и форма 15Б 
	19

	16.
	РД-И-42 Работен документ за извършена проверка на взаимовръзки и зависимости между разходните счетоводни сметки от СБП и разходните параграфи на ЕБК в отчетна група “Бюджети”
	26

	17.
	РД-И-12 Работен документ за  проверка на планираните и отчетени капиталови разходи по § 52-01
	4

	18.
	Заверени копия на счетоводни статии, искане за извършване на разхода и фактура № 4000009123 от 02.11.2010 г.
	5

	19.
	РД-И-24 Работен документ за проверка на взаимовръзките между сметките за трансфери от СБП и параграфите за трансфери от ЕБК- „Бюджет”
	6

	20.
	Обяснения от гл. счетоводители на СОУ „Любен Каравелов” и СОУ „Св. Софроний Врачански”, фотокопия извлечения сметки 4624, 7549,4614 и 7544 на СОУ „Св. Софроний Врачански”
	6

	21.
	РД-И-26 за проверка на взаимовръзките и зависимостите между счетоводните сметки за операциите с финансови активи и пасиви от СБП и параграфите за отразяване на операциите с финансови активи и пасиви на ЕБК
	9

	22.
	Обяснение гл. счетоводител ОУ „Йордан Йовков”, фотокопия на счетоводни справки № 3 и № 14 от 09.11.2010 г. 
	2

	23.
	Фотокопия на журнал с/ка 4831 на  ОУ „Стоян Михайловски” и дневни извлечения банка за постъпили приходи от депозити за участие в търг
	7

	24.
	РД-И-21 Работен документ за проверка на взаимовръзките между приходните счетоводни сметки от СБП и приходните параграфи от ЕБК- „ИБСФ”
	6

	25.
	РД-И-11 Работен документ за проверка на взаимовръзките между разходните счетоводни сметки от СБП и разходните параграфи от ЕБК- „ИБСФ”
	26

	26.
	РД-И-23 -Работен документ за проверка на взаимовръзките между  счетоводни сметки за трансфери от  СБП и трансферните  параграфи на ЕБК за ИБСФ
	5

	27.
	РД-И-15 Работен документ за  проверка на планираните и отчетени капиталови разходи по § 52-06
	33

	28.
	Заверени копия на ф-ра, авансв отчет и извлечение по сметка
	4

	29.
	РД-И-31 Работен документ за отразяване на резултатите от извършената проверка за отразяването в баланса на актуваните през 2010 г. имоти – общинска собственост – район ,,Централен”, гр. Пловдив
	25

	30.
	Заверени фотокопия на СЧ. справка и договор за замяна
	5

	31.
	РД-И-28 Работен документ за отразяване на резултатите от извършената проверка за отразяването в баланса на актуваните през 2010 г. имоти – общинска собственост – район ,,Южен”, гр. Пловдив
	9

	32.
	РД-И-30 Констативен протокол за отразяване на резултатите от извършена проверка на счетоводните документи за осчетоводяване на имот с АОС № 1531/30.06.2010 г.
	6

	33.
	РД-И-29 Констативен протокол за отразяване на резултатите от извършена проверка на счетоводните документи за осчетоводяване на имот с АОС № 1530/30.06.2010 г.
	15

	34.
	РД-И-40 Работен документ за ДСП на счетоводното отчитане на дяловете и акциите и съучастията на общината в ТД, промяната в дела на инвестициите в резултат на отчетен финансов резултат или извършена преоценка, както и осчетоводяването на обезценката и получените дивиденти към 31.12.2010 г. Оповестяване на информацията в приложенията към ГФО за 2010 г. на общината.
	17

	35.
	Заверено копие на извлечение по група 51
	4

	36.
	РД-И-20 Работен документ извършена проверка на годишното приключване на счетоводните сметки по реда, определен в т. 59 от ДДС № 20/2004
	9

	37.
	РД-И-19 Работен документ за тестване на контрола за област приключване на счет.сметки съгласно т.59 от ДДС 20/2004
	3

	38.
	Фотокопие на счетоводна справка и ПКО от продажба на продукция в СОУ „Найден Геров”
	6

	39.
	Обяснение от счетоводител на ОУ „Драган Манчов” и складова разписка № 9 от 24.11.2010 г. за получено дарение
	2

	40.
	Обяснение от началник отдел „ФСД”, относно осчетоводяване на приходи от глоби и санкции за периода от 01.01.2010 г. до 31.12.2010 г.
	1

	41.
	Фотокопие на оборотна ведомост ОУ „Петър Берон”, 3 бр. дневни извлечения банка, пл. нареждане 3 бр. и МО от 17.12.2010 г.
	19

	42.
	Фотокопие пл. нареждане от 03.12.2010 г. за 4400 лв. и справка , банково извлечение за неодобрение от МФ
	5

	43.
	РД-И-22 за тестове на контрола за област изготвяне на ГФО в община Пловдив – за вярно, точно и своевременно отразяване на счетоводните записвания за целевите трансфери за капиталови разходи
	5

	44.
	Фотокопия на 4 броя ф-ри и счетоводна справка № 15/5  от 31.03.2010 г. - МУЦТПО  
	5

	45.
	Фотокопие от гл. книга за с/ка 4897 ОП „Чистота” 
	1

	46.
	РД-И-33  Констативен протокол ОП „Жилфонд”
	3

	47.
	Фотокопия МО 8 от 30.12.2010 г. и три броя фактури, МО 10 от 30.12.2010 г. и три броя фактури - ОП „Жилфонд”
	8

	48.
	РД-И-34   Констативен протокол  район „Тракия”


	4

	49.
	РД-И-35 - Констативен протокол  - общинска администрация
	4

	50.
	Отговори на въпроси от директор дирекция „Счетоводство”, свързани с изпълнението на указанията, дадени с ДДС № 20 от 2004 г. на МФ
	6

	51.
	РД-И-13 Работен документ за  проверка на планираните и отчетени капиталови разходи по § 51-00
	8

	52.
	РД-И-18 Работен документ за  отразяване на резултатите от извършените проверки на планираните и отчетени капиталови разходи за 2010 г
	3

	53.
	РД-И-37 Констативен протокол за резултатите от проверка на издадените заповеди и извършените годишни инвентаризации за 2010 г. в община Пловдив
	8

	54.
	РД-И-38 Работен документ за резултатите от извършена ДСП на издадените заповеди и извършените годишни инвентаризации за 2010 г. в община Пловдив
	40

С Т А Н О В И Щ Е
за заверка на годишния финансов отчет за 2010 г.

на община Пловдив
София, 2011 г.
Настоящото становище е изготвено на основание чл. 53, ал. 8 от Закона за Сметната палата и отразява резултатите от извършения одит за заверка на финансовия отчет на община Пловдив за 2010 г.

Ръководството на община Пловдив е отговорно за достоверността, законосъобразността и редовността на информацията във финансовия отчет за 2010 г. и за съставянето му в съответствие с нормативните изисквания.
Отговорността на одитния екип е да изрази становище за заверка на годишния финансов отчет въз основа на извършения одит в съответствие със Закона за Сметната палата и международно признатите одитни стандарти.

Одитният екип дава следните заключения по елементите на годишния финансов отчет:

І. По отчета за изпълнението на бюджета и извънбюджетните сметки и фондове и приложенията към него за 2010 г.

Одитът на отчета за изпълнението на бюджета и извънбюджетните сметки и фондове и приложенията към него на община Пловдив за 2010 г. включи проверка, анализ и оценка на информацията от гледна точка на пълнота и изчерпателност, достоверност и действителност, законосъобразност, редовност, правилност и измеримост. При извършването на одита се събраха достатъчно  доказателства, въз основа на които се постигна разумна увереност, че отчетът не съдържа съществени грешки и нередности. Отчетените финансови и стопански операции, както и формата, съдържанието и представянето на отчета са в съответствие с нормативните изисквания.

Одитният екип изразява мнение, че отчетът за изпълнението на бюджета и извънбюджетните сметки и фондове и приложенията към него на община Пловдив за 2010 г.  не  съдържат съществени грешки и нередности и дават вярна и честна представа за достоверността, законосъобразността и редовността на включената в тях финансова и нефинансова информация. 

Без да изразява резерви, одитният екип обръща внимание на ръководството на община Пловдив по отделни показатели от отчета, подробно описани в т.т. 1 и 2 от Част втора на одитния доклад.

ІІ. По баланса към 31.12.2010 г. и приложенията към него.

Одитът на баланса и приложенията към него на община Пловдив към 31.12.2010 г. включи проверка, анализ и оценка на отразената в тях финансова и нефинансова информация от гледна точка на пълнота и изчерпателност, принадлежност и собственост, наличност и валидност, оценяване, измеримост и оповестяване на прилаганата счетоводна политика. При извършването на одита се констатираха грешки и нередности по отношение на достоверността, законосъобразността и редовността на баланса, подробно  отразени в т.т. 3.1, 3.2 и 4 от Част втора на одитния доклад, които са съществени по характер или по смисъл и биха повлияли на потребителите на информацията.

Одитният екип изразява мнение, че поради констатираните съществени грешки и нередности, балансът към 31.12.2010 г. и приложенията към него на община Пловдив не дават вярна и честна представа за имущественото и финансовото състояние. 
Финансовият отчет на община Пловдив за 2010 г. се заверява с резерви.

Одитното становище е неразделна част от финансовия отчет на община Пловдив за 2010 г.

